CELEX: 62010CA0340
Language: sl
Date: 2012-03-15 00:00:00
Title: Zadeva C-340/10: Sodba Sodišča (četrti senat) z dne 15. marca 2012 – Evropska komisija proti Republiki Ciper (Neizpolnitev obveznosti države — Direktiva 92/43/EGS — Člena 4(1) in 12(1) — Nevključitev jezera Paralimni med območja, pomembna za Skupnost, v določenem roku — Sistem varstva vrste Natrix natrix cypriaca (ciprska belouška))

5.5.2012   
            
            
               SL
            
            
               Uradni list Evropske unije
            
            
               C 133/6
            
         Sodba Sodišča (četrti senat) z dne 15. marca 2012 – Evropska komisija proti Republiki Ciper
   (Zadeva C-340/10) (1)
   
   (Neizpolnitev obveznosti države - Direktiva 92/43/EGS - Člena 4(1) in 12(1) - Nevključitev jezera Paralimni med območja, pomembna za Skupnost, v določenem roku - Sistem varstva vrste Natrix natrix cypriaca (ciprska belouška))
   2012/C 133/09
   Jezik postopka: grščina
   
      Stranki
   
   
      Tožeča stranka: Evropska komisija (zastopnika: G. Zavvos in D. Recchia, zastopnika)
   
      Tožena stranka: Republika Ciper (zastopnika: K. Lykourgos in M. Chatzigeorgiou, zastopnika)
   
      Predmet
   
   Neizpolnitev obveznosti države – Kršitev členov 4(1) in 12(1) Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (UL L 206, str. 7) – Nevključitev jezera Paralimni v nacionalni seznam predlaganih območij, pomembnih za Skupnost – Nevzpostavitev sistema varstva vrste Natrix natrix cypriaca (ciprska belouška)
   
      Izrek
   
   
               1.
            
            
               Republika Ciper s tem,
               
                           —
                        
                        
                           da območja jezera Paralimni ni dodala na nacionalni seznam predlaganih območij, pomembnih za Skupnost,
                        
                     
                           —
                        
                        
                           da je dopuščala dejavnosti, ki resno ogrožajo ekološke značilnosti jezera Paralimni, in da ni sprejela potrebnih varstvenih ukrepov za ohranitev populacije vrste Natrix natrix cypriaca (ciprska belouška), ki pomeni ekološki interes tega jezera in jezu Xyliatos, in
                        
                     
                           —
                        
                        
                           da ni sprejela ukrepov, potrebnih za vzpostavitev in uporabo sistema strogega varstva te vrste,
                        
                     ni izpolnila obveznosti iz člena 4(1) Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst, kakor je bila spremenjena z Direktivo Sveta 2006/105/ES z dne 20. novembra 2006, iz Direktive Sveta 92/43, kakor je bila spremenjena, in iz člena 12(1) Direktive 92/43, kakor je bila spremenjena.
            
         
               2.
            
            
               Republiki Ciper se naloži plačilo stroškov.
            
         
      (1)  UL C 246, 11.9.2010.